

PATVIRTINTA

Vilniaus lopšelio – darželio

„Justinukas“

Direktorės Monikos Kelpšienės

2022 m. balandžio d. 04 d.

Įsakymu Nr.V- 15

**VILNIAUS LOPŠELIO-DARŽELIO „JUSTINUKAS“**

**ORGANIZUOJAMO LIETUVOS RESPUBLIKOS**

**IKIMOKYKLINIO IR PRIEŠMOKYKLINIO UGDYMO ĮSTAIGŲ**

**FIZINIO AKTYVUMO SKATINIMO PROJEKTO „ŽAISDAMAS SPORTUOJU“**

**NUOSTATAI**

1. **BENDROJI DALIS**
2. Ikimokyklinio ir priešmokyklinio ugdymo įstaigų fizinio aktyvumo skatinimo projektas „Žaisdamas sportuoju“ organizuojamas siekiant paminėti **balandžio 6 d. vykstančią „Tarptautinę santarvės ir sporto plėtros dieną“**.
3. Lietuvos Respublikos ikimokyklinio ir priešmokyklinio ugdymo įstaigų pedagogų, fizinio ugdymo pedagogų ir ugdytinių fizinio aktyvumo skatinimo projekto „Žaisdamas sportuoju“ (toliau – projektas) nuostatai reglamentuoja projekto tikslą, uždavinius, dalyvius, reikalavimus projekto dalyviams ir organizavimo tvarką.
4. Projektą organizuoja Vilniaus miesto lopšelio-darželio „Justinukas“ metodinės sveikatingumo grupės mokytojai: Lina Baltušytė, Ieva Pašvenskaitė, Jurgita Kitovienė, Raimonda Dirmienė, Paulius Širvys. Projekto koordinatorius – direktoriaus pavaduotoja ugdymui – Edita Kirdeikienė.
5. Parodos nuostatai skelbiami organizatorių tinklalapyje [www.justinukas.vilnius.lm.lt](http://www.justinukas.vilnius.lm.lt)
6. **TIKSLAS IR UŽDAVINIAI**
7. Tikslas – skatinti ir palaikyti vaikų iniciatyvą, kuriant judriuosius žaidimus.
8. Uždaviniai:
   1. Pastebėti ir palaikyti vaikų inicijuotą judrujį žaidimą.
   2. Formuoti teigiamą vaikų požiūrį į fizinį aktyvumą.
   3. Skatinti pajausti kūrybinės laisvės, spontaniškos improvizacijos bei kūrybos džiaugsmą, inicijuojant judrųjį žaidimą.
   4. Sukurti bendrą judriųjų žaidimų vaizdo įrašų nuorodų elektroninį leidinį kaip pagalbą pedagogui organizuojant vaikų fizinį aktyvumą skatinančias veiklas.
9. **DALYVIAI**
10. Projekto dalyviai – Lietuvos Respublikos ikimokyklinio ir priešmokyklinio ugdymo įstaigų mokytojai, fizinio ugdymo pedagogai, vaikai.
11. **ORGANIZAVIMO IR DALYVAVIMO TVARKA**
12. Ikimokyklinio ir priešmokyklinio ugdymo pedagogai grupėse su vaikais aptaria žaidimų rūšis, išsiaiškinant, kas yra judrusis žaidimas. Vaikai iš patirties pasakoja, kokius jau žino judriuosius žaidimus.
13. Pedagogas pasiūlo vaikams sukurti savo judrųjį žaidimą, išklauso vaikų idėjas ir klausia, ko reikia idėjai įgyvendinti.
14. Pedagogas įvertina žaidimų pasiūlymus, kartu su vaikais nusprendžia, kokioje aplinkoje įgyvendins veiklą ir kokių priemonių reikės.
15. Judrusis žaidimas turi būti inicijuotas vaikų.
16. Vaikų inicijuotus judriuosius žaidimus nufilmuoti ir patalpinti [www.youtube.com](http://www.youtube.com) platformoje (kaip tai padaryti, jums padės šis filmukas: <https://www.youtube.com/watch?v=6C4dEpT0rYg&t=> )
17. Youtube platformoje, įkeliant vaizdo įrašą, pavadinime nurodyti projekto pavadinimą ir įstaigos pavadinimą (pvz. ŽAISDAMAS SPORTUOJU. Vilniaus l/d „Justinukas“), aprašyme pateikti žaidimo pavadinimą, vaikų amžių, reikalingas priemones ir trumpai aprašyti žaidimą, jo taisykles. Vaizdo įrašo trukmė iki 3min.
18. Dalyvių kiekis iš vienos ugdymo įstaigos – neribotas.
19. Vaizdo įrašo nuorodą patalpinti dalyvio kortelėje (Priedas Nr. 1) bei ją užpildžius siųsti el. paštu: [renginiai.justinukas@gmail.com](mailto:renginiai.justinukas@gmail.com)
20. Vaizdo įrašus Youtube platformoje patalpinti ir dalyvio korteles atsiųsti **nuo 2022 m. balandžio 6 d. iki 2022 m. gegužės 6 d.**
21. Pasibaigus projekto terminui, prašome nebekelti vaizdo įrašų ir nebesiųsti dalyvio kortelių.
22. **BAIGIAMOSIOS NUOSTATOS**
23. **Dalyvavimas šioje parodoje reiškia autoriaus (-ių) sutikimą su visomis projekto sąlygomis. Ugdymo įstaigos atsakingos už tėvų sutikimų surinkimą, dėl vaizdinės medžiagos ir dalyvių asmens duomenų viešinimo.**
24. Parodai pasibaigus bus sukurtas bendras judriųjų žaidimų vaizdo įrašų nuorodų elektroninis leidinys. Leidinys bus išsiųstas visiems dalyviams kartu su padėkos raštu ir pažyma bei patalpintas Vilniaus lopšelio-darželio „Justinukas“ internetinėje svetainėje <https://www.justinukas.vilnius.lm.lt>
25. Projekto organizatoriai pasilieka teisę naudotis atsiųstais vaizdo įrašais, apie tai neinformuodami autoriaus.
26. Projekto dalyviams bus išduoti padėkos raštai ir dalyvavimo projekte pažymos iki 2022 gegužės 20 d.
27. Informaciją apie projektą teikia direktoriaus pavaduotoja ugdymui Edita Kirdeikienė tel. (8 5) 2422439

1 priedas

**RESPUBLIKINIO IKIMOKYKLINIO IR PRIEŠMOKYKLINIO**

**UGDYMO ĮSTAIGŲ FIZINIO AKTYVUMO SKATINIMO**

**PROJEKTO „ŽAISDAMAS SPORTUOJU“**

**D A L Y V I O P A R A I Š K A**

|  |  |
| --- | --- |
| **Ugdymo įstaigos pavadinimas** |  |
| **Ugdytinių amžius** |  |
| **Mokytojo vardas, pavardė,**  **elektroninis paštas, telefono nr.** |  |
| **Vaizdo įrašo youtube platformoje nuoroda** |  |

Dalyvio paraišką su vaizdo įrašo nuoroda atsiųsti iki gegužės 6 d. el. paštu [renginiai.justinukas@gmail.com](mailto:renginiai.justinukas@gmail.com)